Source: https://www.najpravo.sk/clanky/koniec-anonymnych-podani-v-trestnom-konani.html?addToFavorite
Timestamp: 2020-01-23 00:33:28+00:00

Document:
Koniec anonymných podaní v trestnom konaní | Články | Najprávo.sk - najlepší právny poradca
Štvrtok, 23. január 2020
meniny má Miloš , zajtra Timotej
SÚDNA RADA SR: Na programe je nielen voľba predsedu Najvyššieho súdu SR (14.1.2020)
ODBORNÁ TLAČ: Vyšla nová Justičná revue (14.1.2020)
JUDIKATÚRA: Práve vyšiel výber občianskoprávnych judikátov (8.1.2020)
VYSOKÉ ŠKOLSTVO: Vyšla nová učebnica na správne právo (8.1.2020)
AKTUÁLNE: V čom je novela zákona o pozemkových úpravách vrátená prezidentkou s najväčšou pravdepodobnosťou protiústavná? (píše Marek Maslák)
ADVOKÁCIA: Bulletin slovenskej advokácie prináša... (3.1.2020)
PREZIDENTKA SR: Zoznam aktuálne podpísaných zákonov (21.12.2019)
Koniec anonymných podaní v trestnom konaní
5.10. 2018, 20:03 | najpravo.sk
Na rokovanie Národnej rady Slovenskej republiky sa predkladá návrh skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 301/2005 Z. z. Trestný poriadok v znení neskorších predpisov.
Podľa § 2 ods. 5 Trestného poriadku, ktorý ustanovuje základné zásady trestného konania, prokurátor je povinný stíhať všetky trestné činy, o ktorých sa dozvedel, ak tento zákon, medzinárodná zmluva vyhlásená spôsobom ustanoveným zákonom alebo rozhodnutie medzinárodnej organizácie, ktorým je Slovenská republika viazaná, neustanovuje inak.
Zrušenie povinnosti vybavovať aj anonymné podania
Účelom tejto novely Trestného poriadku je podľa predkladateľov posilniť vlastnú rozhodovaciu činnosť orgánov činných v trestnom konaní a súdov pri rozhodovaní o anonymných podaniach.
„Zrušenie doterajšej povinnosti orgánov činných v trestnom konaní a súdov vybavovať aj anonymné podania a podania, ktoré sú označené nepravdivými, neúplnými alebo neoveriteľnými údajmi o totožnosti odosielateľa, prispeje na jednej strane k zefektívneniu činnosti orgánov činných v trestnom konaní a súdov a na strane druhej k ochrane práv a zákonom chránených záujmov dotknutých osôb pred šikanóznymi anonymnými podaniami.“ tvrdia predkladatelia novely.
V normatívnom vyjadrení vyzerá prvý novelizačný bod nasledovne:
§ 62 sa dopĺňa odsekmi 4 a 5, ktoré znejú:
„(4) Anonymné podanie orgán činný v trestnom konaní a súd nie je povinný vybavovať. Za anonymné podanie sa považuje aj také podanie, ktoré je označené nepravdivými, neúplnými alebo neoveriteľnými údajmi o totožnosti odosielateľa.
(5) Ak to orgán činný v trestnom konaní alebo súd považuje za potrebné, môže anonymné podanie odstúpiť na prešetrenie jeho obsahu príslušnému orgánu verejnej moci, vykonať vlastné šetrenie alebo ho môže založiť do spisu v trestnej veci, s ktorou obsah anonymného podania súvisí.“.
Za trestné oznámenie sa nebude považovať anonymné podanie
Navrhované ustanovenia o anonymnom podaní sa vzťahujú aj na anonymné podania týkajúce sa oznámenia o skutočnostiach, že bol spáchaný trestný čin, t. j. trestné oznámenia. Za účelom predchádzania pochybností o tejto skutočnosti predkladatelia v druhom novelizačnom bode navrhujú explicitne ustanoviť, že za trestné oznámenie sa nepovažuje anonymné podanie.
„V súčasnosti ak je podané anonymné trestné oznámenie a orgán činný v trestnom konaní zistí, že je potrebné ho doplniť, nemôže postupovať' zákonom ustanoveným spôsobom, t. j. oznamovateľa nemôže predvolať na doplnenie alebo spresnenie trestného oznámenia, nemôže si od neho vyžiadať potrebné písomné podklady, ani ho v zákonom ustanovenej lehote informovať, akým spôsobom bola vec ukončená. Prijatím navrhovanej právnej úpravy sa eliminuje zbytočná zaťaženosť orgánov činných v trestnom konaní a súdov vybavovaním rôznych neopodstatnených anonymných podaní.“ konštatujú predkladatelia.
Intertemporalita
Predkladatelia navrhujú, aby sa v rámci prechodných ustanovení zakotvilo, že vyššie uvedené ustanovenia sa vzťahujú aj na anonymné podania podané pred nadobudnutím účinnosti tohto zákona.
Zdroj: slov-lex.sk
Hlasovalo: 394
Trestné oznámenie a zodpovednosť oznamovateľa za ujmu spôsobenú obvinenej osobe
Trestných činov domáceho násilia pribúda
Zbierka stanovísk Najvyššieho súdu a rozhodnutí súdov SR 5/2017
Zbierka stanovísk Najvyššieho súdu a rozhodnutí súdov SR 1/2017
Priznanie obvineného k spáchaniu skutku
Zbierka stanovísk Najvyššieho súdu a rozhodnutí súdov SR 5/2016
Hodnotenie dôkazov v trestnom konaní (znalecký posudok)
ESĽP rozhodol vo veci poškodeného advokáta
Bude mať nález ÚS SR negatívny dôsledok na prácu orgánov činných v trestom konaní?
Tragická smrť mladej právničky
Platili za skúšky sexom?
Antispam: 8+8 *
Len postreh
Okrem anonymných trestných oznámení, ktoré podľa môjho názoru môžu mať svoje opodstatnenie (napr. ak sa podáva na vysoko postavené osoby, ktoré sa reálne môžu za to pomstiť oznamovateľovi), by som skôr riešil opakované oznámenia chronických oznamovateľov a sťažovateľov, ktoré predstavujú 50 % všetkých trestných oznámení. Ak je ich prvé oznámenie odmietnuté ako nedôvodné, podávajú ho opakovane alebo na iné súčasti, aj 10x po sebe. Aktuálne platný a účinný TP ustanovuje, že o každom jednom takom oznámení treba rozhodnúť uznesením. Tu by som upravil zákon tak, aby sa opakované oznámenia, ktoré neobsahujú nové podstatné (významné) skutočnosti, vybavovali tak, že sa len oznamovateľ vyrozumie, že o tejto veci už bolo rozhodnuté v minulosti a ďalej sa o ňom nekonalo. Ešte sa môžem vrátiť k anonymným oznamovateľom, v súčasnosti je každý policajt povinný prijať oznámenie od každého bez ohľadu na jeho vek, národnosť, príčetnosť, spôsobilosť na úkony. Ak môže podať oznámenie napr. dieťa, prečo by nemohol anonym? Bude na policajtovi, aby ho vyhodnotil, či je opodstatnené. Tiež, ak je obsahom anonymu skutočnosť, ktorá vyžaduje okamžitý zásah, napr. nahlásená bomba, prebiehajúce vlámanie, lúpež, vražda. Vtedy sa prijímajú od oznamovateľa len základné údaje a vec sa musí ihneď preveriť bez spisovania zápisnice s oznamovateľom. Pokiaľ do telefónu taký oznamovateľ neuvedie svoje meno alebo uvedie meno inej osoby (pseudoanonym), aj tak je treba pravdivosť oznámenia preveriť. Teda návrh poslancov nemá oporu v reálnej policajnej praxe. Považujem ho za zbytočný.
marek | 06.10.2018 21:34
Aktuálny návrh KS Prešov na Súdnom dvore EÚ
CSP: Povinnosť súdu doručovať písomnosti súdu prostredníctvom zamestnávateľov
CSP: Rôzny pomer úspechu v jednotlivých fázach konania
Demontovanie papuče – trestný čin útoku na orgán verejnej moci?
Nezákonnosť uvádzania hodnoty RPMN vo forme rozptylu percent – rozsudok Súdneho dvora EÚ C-290/19 z dňa 19.12.2019
Základné ustanovenie o nároku na náhradu trov konania vyjadrené v § 255 CSP (zásada úspechu v konaní) nevylučuje rôzny pomer úspechu v ...
Ak súd prvej inštancie pri aplikácii ustanovenia § 116 Civilného sporového poriadku zistí, že žalovaný má uzavretý stabilný pracovný ...
Odporovanie uzneseniu o schválení súdneho zmieru
Dohode o vyporiadaní BSM medzi manželmi alebo medzi bývalými manželmi je možné úspešne odporovať za splnenia podmienok uvedených v § 42a ...
Rozsudok Súdneho dvora EÚ z 19. 12. 2019 co veci C‑290/19, RN proti Home Credit Slovakia a.s.
Článok 10 ods. 2 písm. g) smernice Európskeho parlamentu a Rady 2008/48/ES z 23. apríla 2008 o zmluvách o spotrebiteľskom úvere a o zrušení ...
trovy konania rekodifikácia dovolanie dedenie dokazovanie mediácia spotrebiteľ judikatúra náhrada škody súdne poplatky úroky z omeškania odvolanie oslobodenie od súdnych poplatkov ochrana osobnosti exekúcia podielové spoluvlastníctvo náhrada trov konania spotrebiteľská zmluva bezpodielové spoluvlastníctvo manželov premlčanie
Čentéš o stave a budúcnosti prokuratúry: Chceme ju zmeniť
V poslednom období je medzi politikmi, ale aj vo verejnosti venovaná zvýšená pozornosť ...
Študentom sa obdobie ich práce na dohodu do dôchodku nezaráta
Študentom sa obdobie ich práce na dohodu do dôchodku nezaráta.
Postup dozorujúceho prokurátora v prípade Dobroslava Trnku bol zákonný a správny.
Obce, do jejichž kompetence odstranění černých staveb spadá, se do bourání nepouštějí, ...
Zbavit se odstavených automobilů bude snazší, schválili poslanci
Vlastníci silnic a veřejných parkovišť získají širší práva odstraňovat z nich odstavené ...
Ústavný súd vysvetlil, prečo stopol 50-dňové moratórium
Parlament menil pravidlá už počas hry.
Návštev: 11692568 | Pravidlá používania portálu | Napíšte nám | Tvorba web stránok, www.webcreators.sk | Webhosting - HostCreators | Admin

References: § 2

§ 62
 súd 
 súd 
 § 255
 súd 
 § 116
 § 42
 súd